તાજેતરમાં નાણાં મંત્રાલયે આવી 2 લાખથી વધુ કંપનીઓના બેંક એકાઉન્ટ પર પ્રતિબંધ મૂકી દીધો છે. તેમ જ જે તે શેલ કંપનીઓનો સંબંધ અને છેડાં કોના સુધી પહોંચે છે તેના ખાંખાખોળા ચાલી રહ્યાં છે. એક સર્વેમાં બહાર આવ્યું છે કે 10 લાખથી વધુ શેલ કંપનીઓ હાલ કાર્યરત છે. શું છે આ શેલ કંપનીઓ, કેટલા વર્ષોથી આવી કંપનીઓ કાર્યરત છે, અને આવી કંપનીઓનું શું કામ છે. શેલ કંપનીઓ ઉભી કરવા પાછળનો આશય શું છે, સરકારે કેવી રીતે આવી નવી કંપનીઓને ઉભી થવા દીધી, કંપની રજિસ્ટ્રારે શું ભૂમિકા નિભાવી છે, ક્યાં કાચું કપાયું, એ જાણવા જેવું છે.